CELEX: C2006/036/17
Language: fi
Date: 2006-02-11 00:00:00
Title: Yhteisöjen tuomioistuimen tuomio, (viides jaosto)  24 päivänä marraskuuta 2005 , asiassa C-136/04 (Bundesfinanzhofin esittämä ennakkoratkaisupyyntö): Deutsches Milch-Kontor GmbH vastaan Hauptzollamt Hamburg-Jonas (Vientituki — Asetukset (ETY) N:o 804/68, N:o 1706/89 ja N:o 3445/89 — Juustot, jotka on tarkoitettu jalostettaviksi kolmannessa maassa)

11.2.2006   
            
            
               FI
            
            
               Euroopan unionin virallinen lehti
            
            
               C 36/10
            
         
      YHTEISÖJEN TUOMIOISTUIMEN TUOMIO,
   (viides jaosto)
   24 päivänä marraskuuta 2005,
   asiassa C-136/04 (Bundesfinanzhofin esittämä ennakkoratkaisupyyntö): Deutsches Milch-Kontor GmbH vastaan Hauptzollamt Hamburg-Jonas (1)
   
   (Vientituki - Asetukset (ETY) N:o 804/68, N:o 1706/89 ja N:o 3445/89 - Juustot, jotka on tarkoitettu jalostettaviksi kolmannessa maassa)
   (2006/C 36/17)
   Oikeudenkäyntikieli: saksa
   Asiassa C 136/04, jossa on kyse EY 234 artiklaan perustuvasta ennakkoratkaisupyynnöstä, jonka Bundesfinanzhof (Saksa) on esittänyt 3.2.2004 tekemällään päätöksellä, joka on saapunut yhteisöjen tuomioistuimeen 15.3.2004, saadakseen ennakkoratkaisun asiassa Deutsches Milch-Kontor GmbH vastaan Hauptzollamt Hamburg-Jonas, yhteisöjen tuomioistuin (viides jaosto), toimien kokoonpanossa: jaoston puheenjohtaja J. Makarczyk sekä tuomarit R. Schintgen ja R. Silva de Lapuerta (esittelevä tuomari), julkisasiamies: M. Poiares Maduro, kirjaaja: hallintovirkamies B. Fülöp, on antanut 24.11.2005 tuomion, jonka tuomiolauselma on seuraava:
   Vuonna 1990 viedyille juustoille, jotka on luonteensa puolesta tarkoitettu jalostettaviksi kolmannessa maassa, voidaan myöntää maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68, sellaisena kuin se on muutettuna 22.12.1987 annetulla neuvoston asetuksella (ETY) N:o 3904/87, 17 artiklan 1 kohdassa säädettyä vientitukea sillä edellytyksellä, että ne voidaan tyyppinsä tai koostumuksensa perusteella luokitella johonkin vientituista maito- ja maitotuotealalla 15 päivänä kesäkuuta 1989 annetun komission asetuksen (ETY) N:o 1706/89 liitteessä mainituista tuotekoodeista, sellaisina kuin ne on kuvattu 1 päivästä tammikuuta 1990 lukien sovellettavasta täydellisestä toisinnosta maataloustuotteiden nimikkeistölle vientitukia varten 15 päivänä marraskuuta 1989 annetun komission asetuksen (ETY) N:o 3445/89 liitteenä olevassa maataloustuotteiden nimikkeistössä vientitukia varten.
   
      (1)  EUVL C 118, 30.4.2004.